CELEX: 62017CN0331
Language: sk
Date: 2017-06-01 00:00:00
Title: Vec C-331/17: Návrh na začatie prejudiciálneho konania, ktorý podal Corte d’appello di Roma (Taliansko) 1. júna 2017 – Martina Sciotto/Fondazione Teatro dell’Opera di Roma

18.9.2017   
            
            
               SK
            
            
               Úradný vestník Európskej únie
            
            
               C 309/26
            
         Návrh na začatie prejudiciálneho konania, ktorý podal Corte d’appello di Roma (Taliansko) 1. júna 2017 – Martina Sciotto/Fondazione Teatro dell’Opera di Roma
   (Vec C-331/17)
   (2017/C 309/32)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Corte d’appello di Roma
   
      Účastníci konania pred vnútroštátnym súdom
   
   
      Odvolateľka: Martina Sciotto
   
      Odporkyňa: Fondazione Teatro dell’Opera di Roma
   
      Prejudiciálna otázka
   
   Bráni právo Únie (konkrétne doložka 5 rámcovej dohody o práci na dobu určitú, uzavretej 18. marca 1999, uvedenej v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (1)) vnútroštátnej právnej úprave (najmä článku 6 odseku 3 zákonného dekrétu č. 64 z 30. apríla 2010, zmeneného, so zmenami a doplneniami, na zákon č. 100 z 29. júna 2010), ktorú treba, vzhľadom na to, že vo všeobecnej rovine vylučuje pracovnoprávne vzťahy zamestnancov hudobno-divadelných nadácií uzavreté na dobu určitú z pôsobnosti pravidla, podľa ktorého je pracovný pomer na neurčitý čas bežnou formou pracovnoprávneho vzťahu, vykladať v tom zmysle, že vedie k úplnej liberalizácii dotknutých pracovnoprávnych vzťahov, pričom nestanovuje opatrenia spočívajúce v zmene pracovného pomeru na dobu určitú na pracovný pomer na neurčitý čas (stabilizácia) a/alebo v náhrade škody, a to ani v prípade opakovaného uzatvárania pracovných zmlúv na dobu určitú počas viac ako troch rokov (alebo iného obdobia)?
   
      (1)  Ú. v. EÚ L 175, s. 43.